Harry Potter va maxfiy hujra

Harry Potter va maxfiy hujra (boshqa nomi Harry Potter va maxfiy xona; ) ingliz yozuvchisi J. K. Rowling qalamiga mansub fentaziya janrdagi roman boʻlib, Harry Potter romanlar turkumining ikkinchi qismidir. Roman voqealari Harryning „Hogwarts jodugarlik va afsungarlik maktabi“dagi ikkinchi yiliga toʻgʻri keladi hamda shu vaqt mobaynida maktab yoʻlaklari devorlarida „maxfiy hujra“ ochiqligi va „Slytherinning merosxoʻri“ barcha magl yaʼni ota-onasi sehrgar boʻlmagan chalazot oʻquvchilarni oʻldirishi toʻgʻrisida ogohlantiruvchi xabarlar ketma-ketligini oʻz ichiga oladi. Ushbu tahdidlar maktab oʻquvchilarini dahshatga solgan hujumlardan soʻng yuzaga keladi. Bir yildan buyon Harry va uning doʻstlari Ron va Hermione, bu kabi tahdidlarni oldini olishga intilishadi. Hamda asarda Harry hujrada yashiringan xavfli ilonni oʻldirishi va eng yaqin doʻsti Roning singlisi Jennyni qutqarganligi yozuvchi tomonidan mahorat bilan tasvirlanadi.

Kitob ilk bor 1998-yil 2-iyulda Birlashgan Qirollikning Bloomsbury nashriyotida chop etildi. AQShda esa 1999-yil 2-iyunda Scholastic Inc. Nashriyotida chop etildi.

Ushbu roman asosida 2002-yilda suratga olingan film (oʻsha paytda) hamma vaqtlarning eng koʻp daromad keltirgan beshinchi filmi boʻlib, kinotanqidchilar tomonidan xush qarshilandi. Harry Potter va maxfiy hujra romani asosida yaratilgan videooʻyinlar ham bir nechta platformalar uchun moʻljallanib chiqarilgan boʻlib, ularning aksariyati ijobiy baholandi.
 Sujet 

 Boblari 
 Juda koʻngilsiz tugʻilgan kun
 Xavf haqida Dobbyning xabar berishi
 „Boshpana“
 „Naqshli yozuv va siyoh dogʻi“ doʻkonida
 Urishqoq tol
 Sverkarol Charuald
 Maglvachcha va shivir-shivir gaplar
 0ʻlgan kun yubileyi
 Devordagi qoʻrqinchili yozuv
 Telba tajovuzkor
 Duelchilar klubi
 Barcha qiyofalar damlamasi
 Sirli kuch yashiringan kundalik
 Cornelius Fudge (Kornelius Fuj)
 Aragog
 Maxfiy xona
 Slytherinning vorisi
 Dobbyning qullikdan ozod boʻlishi

 Adaptatsiyalar 
 Film 

2002-yili Harry Potter va maxfiy hujra asosida film suratga olindi. Filmga Chris Columbus rejissorlik qildi, Steve Kloves esa ssenariynavis oʻlaroq qatnashdi. Film budjeti $125 million boʻlib, kartina umumjahon boʻylab $600 million daromad keltirdi. „Eng yaxshi fentezi film“ nominatsiyasida Saturn mukofotiga nomzod boʻldi. Metacritic saytida 63 %, boshqa bir kinotanqid sayt – Rotten Tomatoesda esa 82 % ijobiy baholandi. 

 Videooʻyinlar 

 Ishlab chiqaruvchi Reliz sanasi Platforma Janr GameRankings Metacritic Izohlar KnowWonder 14-noyabr 2002-yil Microsoft Windows Sarguzasht/jumboqli 71.46 % 77/100   Argonaut PlayStation Jangari-sarguzasht 70.50 % 74/100   Griptonite Game Boy Color Role-playing game 77.33 %   Eurocom Game Boy Advance Jangari 73.44 % 76/100   GameCube Jangari-sarguzasht 73.29 % 77/100   PlayStation 2 70.44 % 71/100   Xbox 74.58 % 77/100   Aspyr 10-aprel 2003-yil Mac OS X Sarguzasht/puzzle Windows versiya

 Oʻzbekcha tarjimasi 
Harry Potter va maxfiy hujrani oʻzbek tiliga Shokir Dolimov tarjima qilgan. Roman oʻzbek tilida ilk bor 2018-yil Toshkent shahrida „Adabiyot uchqunlar“ nashriyotida chop etilgan. Nashrga tayyorlovchi va iqtiboslar va izohlarni tayyorlovchi – Ergashboy Matyoqubov, bosh muharrir – Alisher Ravshanov, musahhih – Lolaxon Qoʻziboyeva va dizayner – Feruzbek Vohidov. Kitob adadi – 1 500 nuxsa.

 

Turkum:1998-yil kitoblari
Turkum:1998-yil romanlari
Turkum:Ingliz tilidagi kitoblar